Babėnų miškas

Babėnų miškas-parkas yra Kėdainių rajone, Kėdainių miesto šiaurinėje dalyje, Babėnuose. Nusidriekęs Nevėžio slėnio šlaitu iš pietų į šiaurę beveik 5 km (nuo Kėdainių Centrinės Ligoninės iki Sirutiškio kaimo), iš rytų į vakarus – iki 1,5 km. Plotas – 2,87 km². Skiria Babėnus I, Babėnus II ir Justinavos kolektyvinius sodus. Vakaruose prieina iki Dotnuvėlės upės. Šiaurinėje miško dalyje įsiterpęs Babėnų karjeras, kurio pietinis krantas yra populiari poilsio vieta. Seniau miške buvo įsikūrusi kavinė – baras „Svirnelis“. Dalis miško tvarkoma kaip parkas (kertami krūmai, sąžalynai). Vyrauja lapuočiai medžiai: ąžuolai, klevai, beržai, drebulės, juodalksniai ir kt., tačiau gausu ir spygliuočių: pušų, eglių.

Babėnų miškas žinomas nuo viduramžių, palaipsniui mažėjo plečiantis gyvenvietėms. Tarpukariu veikė poilsiavietės. Karo metais miškas kirstas, pušų ir eglių mediena vežta Vokietijon. Pokariu mišką medienai naudojo vietos gyventojai. XX a. septinto dešimtmečio antroje pusėje paskelbtas parku. LTSR metais veikė karinių pratybų poligonas. 2004 m. dvylika tautodailininkų iš keleto rajonų sukūrė ir miške pastatė 15 ąžuolinių skulptūrų pasakų motyvais.Jonas Jucevičius. Kėdainių krašto architektūra. Kėdainiai: Spaudvita, p. 510

 Šaltiniai 

Kategorija:Kėdainiai
Kategorija:Kėdainių rajono miškai
Kategorija:Lietuvos parkai